
Alátámasztó munkarész (készült a KRISTÁLY KFT engedélyezésre váró vízjogi engedélyterve műleírásának felhasználásával)

Tájrendezés és környezetalakítás (környezeti értékelés)
Terviratok:


-az érdekelt államigazgatási szervek észrevételei, véleményei

-tervezői válaszok a beérkezett észrevételekre, véleményekre

-az állami főépítész záró szakmai véleménye

Leírás

Előzmények
Vése OTÉK alapú településrendezési tervét a Virányi Építész Stúdió Kft készítette 2005-ben. A településszerkezeti tervet a képviselőtestület a 89/2005. (IX. 26.) számú határozatával, a HÉSZ-t és a szabályozási terveket az 5/2005. (IX. 26.) számú rendeletével jóváhagyta.

2008 áprilisában a KRISTÁLY Kft elkészítette „Vése és Nemesdéd községek szennyvíztisztítása vízjogi létesítési engedélyezési terv (Tervszám: 0814)”-ét, a KAPOS HIDRO Kft „Vése, Nemesdéd szennyvízelvezetése engedélyezési terv (Tsz: 10/2007)”-ét.

Jelen tervezési munka célja az, hogy Vése jelenleg hatályos rendezési terve a 37/2008. (V. 15.) KT sz. határozattal jóváhagyott településfejlesztési döntés alapján módosítható legyen oly módon, hogy 

-Vése és Nemesdéd szennyvízelvezetésének és tisztításának megvalósíthatósága érdekében – a korábban elképzelt zalakomári kistérségi szennyvíztelepre történő csatlakozás helyett – önálló szennyvíztisztító telep létesítendő a vései 0331 hrsz-ú ingatlan északi részén. Ennek, valamint a szükséges átemelőknek a helykijelölését – az elkészült vízjogi létesítési engedélyezési tervek alapján, azoknak megfelelően – kell megoldani a rendezési terv-módosítás keretében.



Ezzel együtt a szennyvíztelep 300 méteres védőtávolságába eső tervezett lakóterület helyén véderdő tervezendő.


-A belterület szabályozási terven jelölt elvi építési engedélyterv készítési kötelezettség (EÉTK) törlendő



-a 22 és 23 hrsz-ú ingatlanokon megvalósítani tervezett hulladékudvar területéről (Kü-H övezeti jelű terület)



-a 6 és 7 hrsz-ú ingatlanokon meglévő falumúzeum, vendégház és kézműves műhely területéről (Kü-I1 övezeti jelű terület), valamint



-a 394/1, 394/4 és 394/5 hrsz-ú ingatlanokon meglévő gazdasági területekről   (Gksz-1 övezeti jelű terület).


-A hulladékudvar területén (Kü-H) lapostetős konténer elhelyezését lehetővé kell tenni.


-A HÉSZ „Művi értékek védelme” című 2. sz. mellékletének „2. Helyi jelentőségű művi értékek” felsorolásából törlendő a 24. sorszámú lakó-, gazdasági épület (Táncsics utca 3., 442 hrsz)

Biológiai aktivitásérték számítás (a 9/2007.(IV. 3.) ÖTM rendelet alapján)
	Területfelhasználás
	Terület nagysága

(ha)
	Biológiai aktivitásérték

	eredeti
	tervezett
	
	értékmutató
	Érték

	
	
	
	eredeti
	tervezett
	eredeti
	Tervezett

	Má
	Kü-SZ
	0,4132
	6
	0,1
	2,4792
	0,04132

	f
	Ev
	1,78
	2,5
	9
	4,45
	16,02

	Összesen
	6,9292
	16,06132


A táblázat alapján megállapítható, hogy a módosítás következtében 9,13212 pontnyi biológiai aktivitásérték-többlet keletkezett.

A tervezett módosítások az alátámasztó munkarészek változtatását nem igénylik.

Fentiek figyelembevételével készült a településszerkezeti terv, valamint a HÉSZ és a szabályozási tervek módosítása.
1.1. Településszerkezeti terv leírás módosítás
JÓVÁHAGYVA A

72/2008.(IX. 22.) SZ. HATÁROZATTAL

A településszerkezeti terv leírás az alábbiak szerint módosul:
-a „2.Településrendezés” fejezet „Területfelhasználás” alfejezet „a, a beépítésre szánt területek közül” a különleges területek bekezdés kiegészül az alábbiak szerint:
„-„különleges terület”-ként kell figyelembe venni




-a meglévő, valamint a lezárt temetők területét




-az idegenforgalmi fogadóhelyek (Erzsébet utca keleti oldalán lévő falumúzeum, vendégház és kézműves műhely, valamint a volt malom) területét




-a meglévő és tervezett sportterületek területét




-a belterületbe csatolandó 0364/1 hrsz-ú ingatlanon meglévő idősek otthona területét




-a 22 hrsz-ú ingatlanon meglévő hulladékudvar és tervezett bővítése területét




-a tervezett szennyvíztisztító telep területét


A különleges területen a megengedett legnagyobb szintterületsűrűség 0,25. ”

-a „3.Tájrendezés” fejezet „3.4.Erdők, fasorok, fás bozótok” alfejezet „Erdőterületek, fasorok” című 1. sz. mellékletének „A meglévő erdőterületek bővítendők védelmi erdőként” része módosul az alábbiak szerint:

Szántóból védelmi erdő: 0260, 0364/2 (megosztva)
Belterületen: 219, 0364/2 (megosztva)
Beerdősült szántóból védelmi erdő: 0277/2, 0277/3

-az „5.Közlekedés” fejezet „Parkolás” alfejezet módosul az alábbiak szerint:

„A településen az OTÉK 42.§-a alapján számított gépjármű-elhelyezési igényeket az alábbiak szerint kell kielégíteni:


-a falusias lakóterületen, valamint a gazdasági területeken, valamint a különleges területeken  telken belül kell biztosítani,


-a különleges területeken a parkolást saját telken és közterületen együttesen kell biztosítani.”

2.1. Helyi építési szabályzat-módosítás
Vése Község Képviselőtestületének

14/2008. (IX. 22.) számú

önkormányzati rendelete

a

„Vése helyi építési szabályzatá”-ról

szóló

5/2005. (IX. 26.) számú rendelet módosításáról

Vése község Képviselőtestülete az 1990. évi LXV. törvény 16.§. (1) bekezdésében, valamint az épített környezet alakításáról és védelméről szóló 1997. évi LXXVIII. törvény (a továbbiakban Étv) 7.§.(3) bekezdésében kapott felhatalmazás alapján az alábbi rendeletet alkotja:

1.§

(1) Az 5/2005. (IX. 26.) számú önkormányzati rendelet (a továbbiakban R) 2.§ (1) ad., pontja kiegészül  az alábbiak szerint: 
„ad/ különleges terület, ezen belül


- temető, kegyeleti park (Kü-T)


- idegenforgalmi fogadóhelyek (Kü-I)


- idősek otthona (Kü-Ö)


-sportterület (Kü-S)


-hulladékudvar (Kü-H)


-szennyvíztisztító telep (Kü-SZ)”

(2) Az R 6.§ (1) bekezdése kiegészül az alábbiak szerint:

„(1) A település területén különleges területek a temető (Kü-T), az idegenforgalmi fogadóhelyek (az Erzsébet utca keleti részén lévő falumúzeum, vendégház és kézműves műhely (Kü-I1) , valamint a volt malom (Kü-I2)), az idősek otthona területe (Kü-Ö), a sportterület (Kü-S) és a hulladékudvar területe (Kü-H,) valamint a szennyvíztisztító telep (Kü-SZ) területe.”

(3) Az R 6.§ (4) bekezdése kiegészül az alábbiak szerint:
„(4)Az idegenforgalmi fogadóhelyek (a falumúzeum, vendégház és kézműves műhely (Kü-I1), és a volt malomból kialakítandó vendégház (Kü-I2)) területén, valamint az idősek otthona (Kü-Ö), és a sportterületen (Kü-S), illetve a hulladékudvar (Kü-H) területén, valamint a szennyvíztisztító telep (Kü-SZ) területén a meghatározott funkcióval összefüggő épületek és azok kiszolgáló építményei helyezhetők el.”
(4) Az R 6.§ (5) bekezdésének táblázata kiegészül az alábbiak szerint:
	Jel
	    Beépítési mód
	   Beépítési %

  maximum
	  Építménymag.

   maximum (m)
	  Telekterület

  minimum (m2)
	    Zölddel való fedettség (%)

	 Kü-T
	    SZ 
	   15
	     4,5  
	   K 
	50

	 Kü-I1
	    SZ 
	   20
	     4,5  
	   K
	50

	 Kü-I2
	    SZ 
	   30
	     7,5  
	   K
	50

	 Kü-Ö
	    SZ 
	   20
	     7,5  
	   3000
	50

	 Kü-S
	    SZ 
	   15
	     4,5  
	   1000
	40

	 Kü-H
	    SZ 
	   30
	     4,5  
	   3500
	40

	 Kü-SZ
	    SZ 
	   30
	     4,5  
	   3500
	40


(5) Az R.6.§(7) bekezdése kiegészül az alábbiak szerint:

„(7) A különleges területen – a Kü-H övezeti terület kivételével, ahol lapostetős konténer is elhelyezhető – az épületek tetőfedése – a nagyfesztávú csarnokszerkezetek kivételével – cserép, betoncserép, bitumenes zsindely; a tetőidom jellemző hajlásszöge 35-45o közötti lehet. A nagyfesztávú csarnokszerkezetek – sportcsarnok, stb. – alacsonyabb hajlásszögű tetővel, illetve formájában és karakterében a cseréphez igazodó fedéssel vagy fémlemezedéssel is építhetők.”

(6) Az R 6.§ (10) bekezdése módosul az alábbiak szerint:
„(10) A parkolószükségletet elsősorban telken belül kell kielégíteni. Amennyiben a szükséges parkolóhelyeket telken belül nem lehet biztosítani, akkor a közterület tulajdonosának hozzájárulásával lehet a gépjárműveket közterületen elhelyezni. A területen csak fásított parkoló alakítható ki.”

(7) Az R 2. számú mellékletét „2.Helyi jelentőségű művi értékek” 24. pontja törlendő.
2.§

Az R mellékletét képező szabályozási tervek e rendelet mellékletei (5., 6., 7., 8 és 9.sz. melléklet) szerint módosul

3.§

E rendelet a kihirdetés napján lép hatályba, ezzel együtt hatályukat vesztik a „Vése helyi építési szabályzatá”-ról szóló 5/2005.(IX. 26.) számú rendeletet módosító 1/2007.(I. 29.) számú, 8/2007.(III. 26.) számú, 10/2007.(IX. 27.) számú, valamint 5/2008.(IV. 3.) számú rendeletek.
                                   Bertók Katalin
Bertók László

körjegyző
polgármester

Kihirdetés napja:  2008. szeptember 22.
                                   Bertók Katalin




körjegyző

Alátámasztó munkarész
1. Tájrendezés és környezetalakítás (Környezeti értékelés)

1.1. A környezeti értékelés kidolgozási folyamata

A településrendezési terv a település fejlődésének jogi kerete. Feladata, hogy biztosítsa a táj-és a településfejlesztési célkitűzések, feladatok és eszközök, s ezáltal a konkrét fejlesztések összhangját. A településrendezési tervben lehetővé tett fejlesztések esetében a társadalmi hasznosságot is kell vizsgálni, nem lehet a társadalom számára hasznos az a tevékenység, amely a társadalom egészét - bizonyos érdekcsoportok érdekeinek kiszolgálása miatt - környezeti-problémák megoldására kényszeríti.

Az egyes tervek, illetve programok környezeti vizsgálatáról szóló 2/2005. (I. 11.) Korm. rendelet alapján a településrendezési tervek készítése során környezeti vizsgálat elkészíttetése szükséges. A környezeti vizsgálat feladata, hogy a településrendezési terv készítésének folyamatát, kimenetelét ellenőrizze, szükséges esetben megváltoztassa, s a jövőbeli környezeti problémák megelőzésének eszköze legyen

A településrendezési terv és a környezeti vizsgálat készítése során az alábbi releváns tervek és programok lettek figyelembe véve:

- a település jelenleg hatályos településrendezési terve (2005)

- Települési Környezetvédelmi Program (2004)

- Országos Területrendezési Terv (OTrT)

- Somogy Megye Területrendezési Terve

- Somogy Megye Környezetvédelmi Programja

- a település területére tervezett szennyvíztisztító vízjogi engedélyezési terve
1.2. A településrendezési terv módosításának indoka és a módosítás rövid ismertetése 

Vése OTÉK alapú településrendezési tervét a Virányi Építész Stúdió Kft készítette 2005-ben. A településszerkezeti tervet a képviselőtestület a 89/2005. (IX. 26.) számú határozatával, a HÉSZ-t és a szabályozási terveket az 5/2005. (IX. 26.) számú rendeletével jóváhagyta.

Jelen településrendezési terv módosítás környezeti szempontból érintett célja az, hogy a 0331 hrsz-ú ingatlanon engedélyezhető és – pályázati források felhasználásával – megvalósítható legyen a vízjogi engedélyezési eljárásra váró szennyvíztisztító telep.

A településrendezési terv módosításához szükséges településfejlesztési döntést a képviselőtestület jóváhagyta.

Vése község 2005. évben készült településrendezési tervében szennyvíztisztító telep telepítésére alkalmas terület nem került kijelölésre. Ennek oka, hogy a rendezési terv készítésekor megvalósíthatónak a regionális szennyvíztisztító hálózatra történő rákötés tűnt (zalakomári regionális szennyvíztelep), bár a 25/2002. (II. 27.) A Nemzeti Települési Szennyvízelvezetési és -tisztítási Megvalósítási Programról szóló jogszabály 3. számú mellékletébe E791/1 települési kóddal került be. A 26/2002. kormányrendelet szerint azokon a településeken, ahol a gyűjtőrendszerek létrehozása nem indokolt, akár azért, mert nem járna környezeti előnyökkel, akár azért, mert túlságosan költséges lenne, azonos szintű környezetvédelmet nyújtó egyedi rendszereket vagy más megfelelő rendszereket kell alkalmazni.

1.3. A környezet állapota, jelentős hatótényezők

A település környezeti állapota jónak tekinthető. Jelentős környzetterhelő tevékenység a településen nem található.
Vése közigazgatási határain belül nem lett kijelölve Natura 2000-es természetmegőrzési terület.

A település területét érinti az OTrT által meghatározott ökológiai hálózat övezete, amelyen belül a település területén ökológiai folyosó terület és természeti terület található. 

A környezeti határértékek, követelmények, a környezeti állapot egyéb jellemzői

A 7/2005. (III. 1.) KvVM rendelettel módosított 27/2004. (XII. 25.) KvVM rendelet a településeket a felszíni víz állapota szempontjából érzékeny, fokozottan illetve kiemelten érzékeny területeken levő településekre sorolja bel, amely alapján Vése érzékeny felszín alatti vízminőség védelmi területen lévő település. 

A 27/2006. (II. 7.) Korm. rendelet alapján Vése szerepel a felsorolt nitrátérzékeny területek között.

Vése község nem szerepel a 275/2004. (X. 8.) Korm. rendeletben, sem a 45/2006. (XII.8.) KvVM rendeletben, így nem rendelkezik európai közösségi jelentőségű természetvédelmi rendeltetésű területtel. 

Területi kibocsátási határértékek a 28/2004. (XII. 25.) KvVM rendelet szerint:

	Sor-szám
	 Megnevezés
	 Területi kategóriák

	
	
	 1. Balaton és vízgyűjtője közvetlen befogadói
	 2. Egyéb védett területek befogadói
	 3. Időszakos vízfolyás befogadó
	 4. Általános védettségi kategória befogadói

	
	
	
	
	
	

	 1.
	 pH
	 6,5-8,5
	 6,5-9
	 6,5-9
	 6-9,5

	 
	 Szennyező anyagok
	 Határérték mg/l

	 2.
	 Dikrotmátos oxigénfogyasztás KOIk
	50
	100
	75
	150

	 3.
	 Biokémiai oxigénigény BOI5
	15
	30
	25
	50

	 4.
	 Összes szervetlen nitrogén öNásv(8)
	15
	30
	 20(3)
	50

	 5.
	 Összes nitrogén(8)
	 20(1)
	 35(1)
	 25(3)
	55

	 6.
	 Ammónia-ammónium-nitrogén(8)
	2
	10
	 5(3)
	20

	 7.
	 Összes lebegőanyag
	35
	50
	50
	200

	 8.
	 Összes foszfor, Pösszes
	 0,7(10)
	 5(1)
	 5(4)
	10

	 9.
	 Szerves oldószer extrakt (olajok, zsírok)(2)
	2
	5
	5
	10


Települések szennyvízelvezetésével, szennyvízkibocsátásával kapcsolatos technológiai határértékek a 28/2004. (XII. 25.) KvVM rendelet szerint:

	Kiépített terhelési kapacitás LE 
	 Szennyező komponensek határértékei koncentrációban (mg/l) vagy minimális eltávolítási hatásfokban (%) megadva

	
	 Dikromátos oxigénfogyasztás 
	 Biokémiai oxigénigény(2) (3) 
	 Összes lebegőanyag (öLA)(3)
	 Összes foszfor (ÖP)
	 Összes nitrogén (ÖN)

	
	
	
	
	
	

	
	 (KOIk)(3)
	 (BOI5)
	 
	 
	 V. 1-jétől XI. 15-ig
	 XI. 16-tól IV. 30-ig

	 
	 mg/l
	 %
	 mg/l
	 %
	 mg/l
	 %
	 mg/l
	 %
	 mg/l
	 mg/l

	 <600
	300
	70
	80
	75
	100
	 -
	 -(4)
	 -(4)
	 -(4)
	 -(4)

	 601-2000
	200
	75
	50
	80
	75
	 -
	 -(4)
	 -(4)
	 -(4)
	 -(4)

	 2001-10000
	125
	75
	25
	 70-90
	35
	90
	 -(4)
	 -(4)
	 -(4)
	 -(4)

	
	
	
	
	
	
	
	
	
	
	

	 10 001-100000
	125
	75
	25
	 70-90
	35
	90
	 2(5)
	80
	 15(5)
	 25(5)

	
	
	
	
	
	
	
	
	
	
	

	 >100 000
	125
	75
	25
	 70-90
	35
	90
	 1(5)
	80
	 10(5)
	 20(5)


A befogadóba való közvetlen bevezetésre a hatóság által megállapítható egyedi határértékek szennyezőanyagok szerinti legkisebb és legnagyobb értékei a 28/2004. (XII. 25.) KvVM rendelet szerint

	 
	 
	Min. érték
	Max. érték

	1.
	 Dikromátos oxigénfogyasztás KOIk [mg/l]
	50
	600

	2.
	 Biokémiai oxigénigény BOI5 [mg/l]
	15
	100

	3.
	 Összes nitrogén, Nösszes [mg/l]
	15
	180

	4.
	 Összes szervetlen nitrogén (ammónium, nitrit, nitrát) [mg/l]
	10
	160

	5.
	 Összes lebegő anyag [mg/l]
	30
	200

	6.
	 Ammónia-ammónium-nitrogén [mg/l]
	2
	40

	7.
	 Összes foszfor [mg/l]
	0,7
	15

	8.
	 Szerves oldószer extrakt (olajok, zsírok) [mg/l]
	2
	20


Vése község nem szerepel a települési szennyvíztisztítás szempontjából érzékeny felszíni vizek és vízgyűjtőterületek kijelöléséről szóló 2. mellékletében, ugyanis a Taranyi- Rinya, mint tervezett befogadó vízfolyás a Drávába torkollik.

A tervezett szennyvíztisztító telep 

A kialakítandó szennyvízelvezető rendszert és a szennyvíztisztítás helyét és technológiáját a földrajzi adottságok, a vízgyűjtő terület kiterjedése, valamint a gazdaságos működtetést biztosító műszaki feltételrendszer (szennyvízátemelők száma, a szennyvízelvezető rendszerben tárolódó szennyvíz mennyisége, az összegyülekezési idő, a szag- és vele összefüggő korróziós bomlások és az üzemelési költségek) figyelembevételével határozták meg.

A szennyvíztisztító telep a 0331 helyrajzi számú területen épül. A 253/1997.(XII. 20.) Korm rendelet (OTÉK) 5. számú melléklete alapján a szennyvíztisztító telep előírt védőtávolsága min 300 m. 

A tervezett szennyvíztisztítási technológia megnevezése:

Szakaszos betáplálású eleveniszapos technológia /SBR- Sequencing Batch Reactor/ nitrifikációval, denitrifikációval és részleges biológiai foszfor-eltávolítással, iszapsűrítő-stabilizálóval, iszapvíztelenítéssel, nádágyas természetközeli utótisztító egységgel és települési folyékony hulladék fogadóval. A tisztítandó szennyvízmennyiség max. 20m3/d. Az előkezelő cseppszóródás, szag- és zajkibocsátás ellen védett, teljesen zárt kivitelben készül.

Biológiai tisztító kapacitás:   1543 LE (92,6 kg BOI5/d)

Hidraulikai kapacitás:
90 m3/d (20 m3/nap TFH fogadással együtt)

A tisztított szennyvíz választott befogadója a Taranyi-Rinya 18+950 km szelvénye. A Taranyi-Rinya a Babócsai-Rinyán keresztül a Drávába torkollik, így a Dráva vízgyűjtőjéhez sorolható. A befogadó időszakos jellegű vízfolyás. A tisztított szennyvíz várható paramétereinek tól-ig határai és azok eltávolítási hatásfokai a befolyó nyers települési szennyvízhez képest téli és nyári üzemben egyaránt, a következők:

	Komponensek
	Befolyó [mg/l]
	Határérték [mg/l]
	Elfolyó [mg/l]
	Hatásfok [%]

	KOI
	1929
	75
	30-35
	98

	BOI5
	1052
	25
	10-12
	99

	NH4-N
	175
	5
	2-3,5
	98-99

	Összes. N
	210
	25
	12-15
	93-94

	Összes. P
	35
	5
	1-2
	94-97

	Összes lebegő anyag
	1227
	50
	14-15
	98-99


A keletkező víztelenített szennyvíziszapot (átlag napi 1 m3) a Saubermacher-Marcali Kft. nyilatkozatában vállalta, hogy a Marcali-Cserhátpusztán lévő telephelyén ártalmatlanítás céljából befogadja.

A telep területén belül – a kerítés mentén körben – 10 m szélességben véderdősáv létesül hazai fa és cserjefajokkal.

A fennálló környezeti konfliktusok, problémák összefoglalása és mindezek várható alakulása

A településrendezési terv feltárta és meghatározta a környezetvédelem térszerkezeti követelményeit. A településen a szennyvízcsatorna- hálózat hiánya a település legjelentősebb környezeti konfliktusa. Az egyedi gyűjtőkből elszivárgó szennyvíz talaj- és talajvíz-szennyezést okoz.

1.4. A településrendezési tervben lefektetett fejlesztések megvalósításának környezeti hatásai, következményei

A környezeti elemeket, az építészeti és régészeti örökséget negatív hatású fejlesztések nem érik.

A településrendezési terv módosítása nem generál az emberek egészségi állapotában, valamint társadalmi, gazdasági helyzetében – különösen életminőségében, társadalmi-kulturális, gazdasági-gazdálkodási hagyományaikban fellépő negatív változásokat.

1.5. Közérthető összefoglaló

Az egyes tervek, illetve programok környezeti vizsgálatáról szóló 2/2005. (I. 11.) Korm. rendelet alapján a településrendezési tervek készítése során környezeti vizsgálat elkészíttetése szükséges. A környezeti vizsgálat és értékelés feladata, hogy a településrendezési terv készítésének folyamatát, kimenetelét ellenőrizze, szükséges esetben megváltoztassa, s a jövőbeli környezeti problémák megelőzésének eszköze legyen.

A településrendezési terv módosításban szereplő kommunális szennyvíztisztító és a csatornahálózat megvalósulásával a település környezeti állapota javul.

A településszerkezeti terv, a szabályozási terv és a helyi építési szabályzat módosítása összhangban van a településfejlesztési döntéssel. 

A szabályozás nem ütközhet magasabb szintű jogszabályba, ezért a szabályozás figyelembe vette a településre vonatkozó felsőbb szintű jogszabályokat.

A terv nem csökkenti a térszerkezeti mintázat változatosságát.

Terviratok
